
Dem £rbärn\Zichtbarn\ 
vnd Wolweyſen Radt vnd der gantzen 
Gemeyn der Koͤniglichen Stadt 
Dantzigk meynen groß guͤn⸗ 
ſtigen Herrn vnd beſon 
dern gutten 
freuͤnden. 


Me, gantz willige vnd vngeſparte dienſt ſtets bevoren re 
bare / Achtbare / vnd Wolweyſe gropgünflige lieben Herrn / beſon 
dere gutte Freuͤnde / Als E. A. W. auß gemeynem lauch das ynn 
Portigal / England / Sachſſen / Meyſſen ick. vnnd anderen oͤrttern 
mehr / die erſchrockliche kranckheit der Peſtilentz regirt hat / gehort 
haben vnnd nun zum theyl bey vnns ereuget / auch etliche hewſer 


angezuͤndet der halben beſorglichen / ynn kurtzer seyt vberhant zu 


nemen / Daraus ich gevrſacht ein kurtz regimene vnd Ertzney / mit 
huͤlffe des Almechtigen / dafür dienſtlichen / zubeſchreyben / welche 
ich mit vleys auch aus vielen geübten vnnd erfarnen Doctoribue 
ynn der kunſt der Ertzney genomen / vnd ettliche nachfolgende Res 
cept zu famen bracht / von myr vif andern vielen leuten gebraucht / 


| 


vnnd fruchtbarlichen erſchienen / Tröftlicher hoffnung zu Gott 


(von welchem alle ding regirt vnd geſchaffen / alleyne geſund ges 


macht werde) es werde ſich nachmals alſo gleychofals beweyſen / 


Die ſelbigen Eweren E. A. wolweyßheiten vnd gantser gemeynen⸗ 
auch yedermeniglichen / nach notdurfft ybrer leybe / auff vieler gut⸗ 
freunde anſynnen vnd beger hoͤchſtes vermuͤgens / 


ter Herrn vnd 
nicht hab wiſſen zu vnderlaſſen / Den zu ewern E. A. Wolweyß⸗ 


gef Dantzigk . tage Auguſti / ym Jar 3r 
BHO, | 
P 4 E. A. W. williger. 


feldt der Ertzney 


bati willige dienſte zu erzeygen bin ich verpflichtet vnnd hoch⸗ 


Joannes Gèmen 


Docton. 


> 


wird angezeygt / wie fich der geſunde menſch halten vñ ba 


| g) Jeſes bůchlein wird geteylet yrn zwey ſtuͤck / zum erſten 

waren fol fur diefer plage. Zum andern wie fich der kran 
Ge welcher mit der Peſtilentʒ beladen wird der Ertsney fol gebran 
en dadurch er mit Gotes gnaden widerumb geſuntheit erlange. 
Zum eften vnd fur allen dingen / iſt der almechtige ewige Got / 
durch Jeſum Chriftũ feinen geliebten Sohn vnſern Herrn zu bit? 
ten / das er wolle vns gnedig vnnd barmhertzig ſein / den zorn vnd 
aff von wegen vnſer groſſen ſunden verdienet gnedigklichen ab 
zuwenden / ſolch e ge nach feynem Goͤtlichen willen vnd 
vnſer ſeelen ſeligkeit ſchicken. 

Jum andern / iſt das die beſte vnd gewiſſeſte ertzney wer es thun 
kan/ bald vnd weyt da von su weychen / Vnnd nemlich an die ende 
da die peftilents vorhin geweſen / vnd doch ynn einem viertel oder 
halben yare / keyn menſch daſelbſt daran geſtorben. Es iſt auch an 

olchen oͤrttern ficherer denn an denen / da fie nach nicht regirt hat / 


vnd alle tag zubeforgen, Elan fol aber gieychwol die hervſer / dar 


人 
4 
a 


i 


ynne zuvor legeb an dieſer kranckheit geſtorben / meyden / vnnd ein 
vierzehen tage zu voꝛ / abends vnd morgens / ynn den gemachen ren 
chen. Es follen auch die wende gewaſchen / vnd die Spinweben 
vberal reyn abgekart werden. Desgleychen ſol man bettekleyder vñ 


dergleychen fo vor ym barofe geweſen / vn vorandert nicht gebran 


chen / Man ſol ſich auch mit den leuthen daſelbſt nicht balde ge⸗ 
meyn machen / bis vnſorgliche ſicherheit geſpuͤret vnnd befunden 
wird. Alſo ſol man auch nicht balde / zum wenigſten nach auff 
hoͤren der peftilents vnter einem viertel yares nicht widder anheym 


ehen / de dannen man geflohen iſt bis auch gantze ſicherheit 


r augen fey, 


Wo aber einer ſeyner geſcheffte vnd narung halben nicht wey⸗ 
chen mochte / der fol ſich mit eſſen vnd trincken / eines gutten orden 


chen regiments halten / nemlich / vberfluͤſſig effen vi trincken / des 


a ben groſſen hunger vnd durſt / vermeyden / vñ alfo maß bale 
8 h ein wenig abgebrochen / auch verſamlung des volcks⸗ 
vbelriechende oͤrtter meyden. : 


aun aych nebelichte/trůbe vnd regenicht wetter verbanden, 
ſol man nicht an die lufft gehen / ſondem yon hewſern vnnd ger 
N 3 an machen 


| 


machen reuͤchern vnd bleyben / dateln wolrlechende blumen vnnd 
kreuter ſtrewen / die gemache vnnd wende mit Roſen waſſer vnnd 
Eſſige beſprengen / wie denn hernach bey den aderlaſſen eins gen 
funden menſchen Elerer angeʒeygt wird. 

Item Sch weynen vnd ſonſt duͤrr fleyſch / auch Genſe / Endten / 
vnd alle waſſerige voͤgel / Schwanen / Reytʒygen / Koͤꝛbes. Desgley 
chen Eelh / Schleyen / duͤrre vnd geſaltzen fiſche / vnd alle fiſche die 
nicht ynn friſchen waſſern gefangen werden / vnnd welche nicht 
ſchupen haben ſol man vermeyden. Auch milch / keeſe / ſonderlich 
die feer alt ſein / ein wenige geffen nach dem effen ift tees nicht vers 


boten / Krawt vñ erbis / allerley fruͤchte fol man nicht gebrauchen / 


aber lauttere ſuppen von arbeyſſen mag man wol nuͤtʒen / Vnnd 
Roſinicken ſein auch zu gebrauchen. i 
Man ſal auch alleseyt zum eſſen / eins vmb das andere gebrau⸗ 
chen ſalſen / gemacht mit yngwer vnd weyneſſig / auch Tomenti⸗ 
chen von zwybeln yn der putter geroͤſtet / mit ſaffran gewuͤrtzt vñ 
weyneſſig eingemacht / Des gleychen von Sawerampffer / Born“ 
kreſſe / Peterſilien / Salat zugericht yn Söͤmer / mag man auch ge? 
brauchen / Kapparen mit effid zugericht / vnnd vorhin ſollen die 
kapparen ynn eym reynen waſſer gelegen haben das das (ale ber“ 
aus konse alleyne welche einen kurtzen athen haben / denen ift der 
Eſſig nicht gut / vnd boͤſe magen ſollen nicht ſtets gebrauchen. 
Das brod aber Sẽmeln ſollen nicht vber fünf tage alt / vnd 
wol gebacken ſein / nicht von duͤmpfigem getreyde. Vnnd pun febr 
heyſſer seye fol man meyden Senff Rettich / Merrettich / Rnob! 
loch / Paradis koͤrner / Pfeffer / Negelein / Ingwer vnd Muſcate / 
mMuſcaten blumen vnnd der gleychen. Aber Banecl, Zymetrynden 
vnd Saffran ʒymlich mas man wol gebrauchen. Speyſe mit Eſ⸗ 
fig ſewerlicht gemacht ift dieſer seye bequemer denn ſonſt. Ein gue 
lantter klar Bier / ift beffer denn ſtarcker wein zutrincken. Gute 
lautere alte wein ſind nicht verboten. Alle truͤbe weyn ſind verbo⸗ 
ten / als ſonderlich moſt vnd alle ſuͤſſe wein. Sonderlich des mor⸗ 
gens zu dem effen symlich getruncken. Es Pol fich auch ein menſch 
mit dem Schlafe gebuͤrlicher vnd notduͤrfftiger weyſe halten vnd 
nicht mit vollem bauche ſich nidderlegen / ſondern zwu odder drey 
ſtunden nach dem eſſen verharren / vñ yhe am tage nicht ſchlaffen 
er fey denn an der nacio ve verhindert 

Man fol auch dleſer zeyt den leyb mit arbeyten nicht hart erhle⸗ 
zen / auch nicht sufebr erfeuͤchten mit muͤſſig gehen / vnnd das Sea 
meyne bad meyden / Welcher aber baden gewonet iſt / der mag ynn 
vierzehen tagen eins ynn einem ſonderlichen ſtuͤblein baden / vnnd 
ſich vor ſehe das er ſich nicht zu ſehr erhitze / auch mit weybern 
nicht zu viel ſchertze fich zorn / bekuͤmernis vnnd ſchwerer gean? 
cken euſſere / vnd der furchte. es 

Nach dem aber durch die Achtbarn vnd hochgelarten herrn 
Doctores der Ertzney / zu dieſer plag dienende / koͤſtliche vnnd viel 
Regiment etwo ausgangen / darynnen man befindet / wie ſich ein 
yeder mit eſſen / trincken / vnd andern gefchefften halten (ol fo hab 
ichs doch auffs nuͤtzlichſte vnd kuͤrtzſte hierynnen klerlichen anzu⸗ 
MON mit vleys furgenõmen zu handeln vnd an tag zu bringen / 
wie folgt. | 

Erſtlichen vote fich der menſch durch ader laffen vnd Erezney 
nemen mit huͤlff Gottes balten fol: hab ich etliche nachfolgende 
Recepe / begriffen welche prin des Erbarn Rades Apoteken der AS 
nigklichen Stadt Dantzig allezeye ſollen befunden werden, auch 
ſtuͤckweys einem yeden vmb ein zymlich geldt zu laffen / vnnd mit 
vleys zu machen / darnach ynn noten fich zuverſehen. 

Item / die leut die vberfluſſig effen vnd trincken / vnd vol ger 
blüttes / yung vnd geſund ſein / als vber funffzehen yar / vñ ſonder⸗ 


lich die gewonet ader laffen / die mögen ynn acht wochen ein mal 


laſſen / zimlicher weyſe / nach eines yeden vermögen / von jj. loten 
bis zu achten / auff oder nyder / Ein mal die Leber ader / lateyniſch 
genant Bafilica / die Median ein ander mal / vnd erſtlichen auffm 
rechten arm anfahen / darnach auffm lincken / Die aber ſonſt blut 

ůſſe haben / als dem die ruͤck ader geht / oder die naje ſehr blutet / 
vnd weyber die ybre volkomen fluͤſſe haben / doͤrffen nicht fo offe 
ader laſſen. 

Schwangere frawen / alte leut vber ſechtzig yaren vnd ſieben 
tig yare / auch yunge die ober funffzehen yaren find / ſollen nichts 


nder laſſen / vñ auch die groffe hitze natürlich haben / als Colerici⸗ 


dan ſein/ gelbe / ſchwertzlich farbe haben als Melancolici. 

BS Di 9 aber die gewonheit bey yhn were / muͤgen fe ader laffen 
pffe letzen, Wo auch einer ſchwangern frawen die nodt erfor⸗ 

| | | eig dert ader laſſen 

bert ader laffen / mag fle vom vierden monat bis zum ſiebenden / 


ausgenomen die frawen aber ſchlahen laffen. 

Die yungen leut ſollen laſſen ym zunemen / Die alten aber yns | 


abnemen des monden pun einem gutten zeychen / vnd an ſchoͤnen 
hellen tagen das es auch nicht ʒu febr heys / oder zu kalt fey, wo 
aber nicht vberfluͤſſig geblůte / vnnd der menſch ſonſt ſchwacher 
natur were / dem iſt ader laſſen nicht gut / denn das blut iſt ein 
ſchatz des lebens. 

Cher aber ein menſch zu der aber leſſee / fol er ſeyne natürliche 


ſtuͤle gehabt haben / Wo er aber von natur nicht dazu Ge Dis 
were / fol er den tag zuvor nemen der gemeynen peſtilentz pillu. i. 
quen.pder aber der pillu. yñ obgenanter Apoteken / verzeychent mit | 
bem einfechtigen a ym winter / yin Sömer die mit zwifachem aa. 


gezeychent⸗ allezeyt ein quen. oder mehr / nach dem ein yetzlicher zu 
purgiren iſt / die pillulen find alle ane ſchaden ber natur. 
Es fol auch ein yetzlicher ynn dieſer seye gewarnet fein, das er 


mit nichte ſtarcker purgation gebrauche / wenn ſolche ſtarcke pur | 
gationes brauchen dieſer zeyt mehr zufals der peſtilentz / denn ver 


weng. Hon Aderlaſſen. 


Es ift auch geraten wenn yemandt aderlaſſen wil / das es ga 


ſchehe ynn einer bequemen ftelle , darynnen die lufft zu vom mie 
wolriechenden dingen verandert wird / als mit den kertzlin aus der 


# 


Apoteken Aber mit dieſem nachfolgenden puluer ein rauch ge⸗ 
macht / Nemlich / Wacholder behr ein viertel eins pfunds / Wey / 
rauch Mey lot / Thimian zwey lot / Roten mirre ein lot / die zuſamen 
grob geſtoſſen / auf glůenden kolen geſtrewet / Aber nemet fchlechte 
Wacholder bebr vnd boles / lorbehr vnd bletter / Saluien bletter⸗ 
Roß marin / Wermut / Pomerantzen ſchalen / zimetrinden / Parar 
disholtz / roten Mirre / Neglichen / Muſcaten blumen / Muſcaten/ 
desgleychen was yetz licher vermag. | MEN z 

Auch hab ich ynn beruͤrter Apoteken laſſen machen ein puluer 
gezeychent Reuͤchpuluer / das febr gut vnd nuͤtzlichen vnnd beſſer 
vor obgemelten ſtuͤcken / ym winter damit zu veichern / Aber ym 
So mer wenn febr heyſſe seye vorhanden / fo fol man reuchen mís 
gederten Roſen / mit Tamaniſtzen holtz / mit allem dreyerley San 


delholtz / yotzlichs 


| 
| 
| 

bench pyluer / ynn febr beyffer seye, 


delholtz / yetzlichs beſondern / oder zuſamen gebranchen. Dee 


chen hab ich auch ein reuͤchpuluer machen laffen / gezeychen⸗ 
Diefe ſtucke alle wie oben genant / dienen nicht alleyne bamie 

zu teuchern / wenn man wil zur adern laffen fondem auch alle tag 

zugebrauehñ / weñ nebel oder trube wetter ift. wie oben angezeygt. 


folget weyter hernach wie ein 


| D geſunder menſch die Ertzney gebrauchen fol, 


Erſten tag fol er nemen der pillulen mit dem einfechtigen a 


Fezeychent / ym winter ein quenten odder vier ſcrupel auff ein mal / 


des morgens vier oder fünff ſtund von eſſens / Aber yn Sömer fol 
er nemen die piilalen gezeichent mit dem zwifachen aa. ein quenten 
auff ein mal. Welcher aber leychtlich zu purgirn odder larirn iſt / 


er mag weniger nemen / darnach faſten vier odder fuͤnff funde / 


wie oben. Den kinden von xv, bis ynn ſechs yaren mag man ir. 
Bi, kit.ober xv. bis yon rxi.pillulen geben. Rinden ynder vi. yarn 


Nur funff /oder vý. Es bedarff fich niemand dafur beſorgen / de 


ſer / oder R 


fie find yhn one ſchaden. So es ſich aber begebe / das ſie den ſelben 


and nicht eule machten / des laſſet euch nicht yꝛren denn fie haben 
nicht die macht mit gewalt zu purgiren / die ſtůl werden fich wol 


bernach finden. | 


| ber des andern tags nach den pillulen / ſol man morgens fruͤs 
Bebrauchen das latwergen gezeychent B. auff ein mal ein Caſta⸗ 


men gros / Aber den kinden vnder xv. yaren als ein halbe Caſtani⸗ 


RN gros / Vnd den kinder vnder ſechs paren noch weniger / darnach 
rey oder vier ſtunde daranff faſten / die kinder fo lange fie muͤgen. 
Den dritten tag nach den pillulen fol man nemen den Tyriach 
mit Metridat vnd andem ſtuͤcken / wie ynn der Apoteken veror⸗ 


n Nezeychent C. auff ein mal ein quenten / ym winter ynn Raus 


wehn een oder Scabioſen waſſern / aber ynn guttem warmen 


Im Sõmer mit Sawerampffer / Ermetill oder Roſen waſ⸗ 
Ofen waſſer mie Eſſige gemiſcht / drey oder vier leffel vol 


e yerzlichem waſſer ynn ſonderheit / vnd alle mal warm gebrau 
darnach mag man liegend bleyben zw oder drey ſtunden ym 


bett vnd 

Bete vnnd darauff (chwitzen / wer que, Wo aber nicht bringt es 
keynen ſchaden / vnd darauff faſten fieben ſtund. Den tinden aber e 


von xv. xiiij. bis ʒu ſechs yaren ein halb quentes ynn gebranten 


waſſern / wie yetzt gemeldet. Vnd den kindern vnder ſechs yaren /d 
fol man geben rry gerſten koͤrner ſchwer / vnnd darauff faſten fo 
lange ſie koͤnnen. Et F 

Den vierden tag fol man gebrauchen eine tantse Morſſel od⸗ 
der langes kuͤchlein gezeychent D. vnnd darauff faſten zwu odder 
Orey ſtunden. Aber wer vnder funffzehen yaren ein halb morſſel / 
Einem kleynen kinde nach weniger / es thut keynen ſchaden / man t 
neme mehr odder weniger. | 

Am fünfften tag nemet von dem roten puluer gezeychent mit N 

E. ein quent auff ein mal / ynn warmen wein / oder Baldrian waf 


fer pm winter / Aber yin Sõmer mit ſawerampffer oder Ermetillen 


d 


waſſer / vnd drey odder vier ſtunden darauff faſten. Wo aber yes 


mand dis puluer aus der Apoteken nicht wolt gebrauchen / moͤcht 
er yhm ſelbſt dis hernach verʒeychent puluer su richten / davon ein 
alder ein quent. Vnder xv. yaren ein halb quent. vñ ein kind noch 
weniger gebrauchen mit vier leffel vol obgemelten waſſern odder 
weyn / nemlich / Nempt diptam/pipenel / yetzlichs ein halb lot / Bo 4 
li armeni / das iſt / rodte erd / Terra ſigillata das iſt / weyſſe erd / find 
man ynn der Apoteken zymetrinden vnd korallen / von yetʒlichem 
ein quent. Perlen ein halbe quent. alles kleyn geſtoſſen vii daraus 
党 rp gemacht aber das puluer ynn der Apoteken hat viel bef i 
ere ſtiicke. A 
Den ſechſten tag fol man widdervmb nemen von dem latwer 
gen / welche ʒu vor am andern tag gebraucht find, gezeychent mit 
dem Banff ein mal einer Caſtanien gros / wie daſelbſten angeʒey 
get» So aber yemand dieſer latwergen nicht wolt gebrauchen / der té 
mag davé nemen ein halb quent. oder rev. gemeyne peſtilentz pil. 
Am fiebenden tag fol man gebrauchen von den latwergen ge? 
macht von dem Ey einer wacholder bebr gros vnnd verſchlingen 
die wie ein pillulen / aber meme es ym winter pri warmen weyn / vñ 
ym Sömer yi ſawerampffer waſſer vn darauff faſten titj Ronda, : 
Den achten tag ſol man die pillulen gebrauchen welche am er⸗ i 
fien tage genomen / yñ aller mas wie daſelbſt angezeygt befunden. 
3 Item eine Ertz 


Item Eine erene fol man gebrauchen vmb die andere / mith 
allem vleys / das die Natur nicht kome ynn eine gewonheit der 
Ertzney / denn wo es die natur gewonet / wird die ertzney der natur 
die ein andere fi peys. | 

elche auch nicht wollen die obgenanten latwergen pillulens 
Pòlier act. trucken gebrauchen / vnd das nicht thuen möchten, die 
muͤgens yin winter mit weyn / meliſſen / Scabioſen / waffe ern odder 
Sup von yngwer nemen / oder Sticados / Im ſõmer mit Rofen 
oder ſawerampffer waſſern / dar vnter ein wenig eſſig gemiſcht / od 
ber mit den Julep roſarũ oder violarũ aus der Apotekẽ gebraucht, 
Auch ſol man alle wege ein ſtunde vor dem abendmal von die⸗ 
fem nachfolgenden latwergen einen gutten biffen effen / Nemet / 
z wu feygen / ein welſche nus / von ranten rre bletlein / vnnd gar ein 
wenig honiges / zuſamẽ gemiſcht / das es werde wie ein latwergen. 
Wer aber diefe ſtuͤcke nicht möchte gebrauchen / der neme auff 
den abend funff gemeyne peftilents pillen / wenn er ſchlaffen gehet / 
oder ein wenig Bolũ armenũ gantz kleyn geſtoſſen yo winter mie 
weyn / yin Smer mit Rofen waſſer / wenn es febr beys ift / Aber 
en mittelmeſſiger seyt / weyn mit Rofen waſſer zuſamen ver 
miſche / Sonderlich der Bolus armenns ift warlich febr gut vor 
dieſe plage der peſtilentz fo rechtſchaffen ift, | 

li an fol auch ynn dieſer fehrlichen seyt der Peſtilentz ein ſeck 
j in machen von roten Zandel / vnd an hals hengen bis ans hertz 
Irüͤblin / vñ das es die bloffe hawt beruͤre / daran thnen diefe ſtuͤck 
T temlichen Maioran / Baſilien / Lauendel blåt, rote Roſen / von 
Jeslichem ein lot / Meliſſa oder mutter krawt genant / ein halbes 
bond o dꝛerantzen fi chalen dꝛey quent. Cardamomen / Sandel holtz 
d 


A eydes Robe vnd gelbs / Negelein / Nuſcaten blumen / 3 etrin⸗ 
| 80 Jytwer/ yetzlichs ein quent. Samen von ſawerampffer / Cori⸗ 
en Sendiſtel ſamen / yedes ein halbes quent. Campffer schen 
À Come ſchweer / Spicenardi ein halb lot / Corallen ein halb 
| mòdye, de roth vii weys / wo man aber die weyſſen nicht haben 
Lomba O nemet der roten ein quent. Paradis holtz wer auch gue 
deer es bekomen mag ein quent. Wo aber nicht fo nemet 


Dugloſſen vnd Boragen blůmlin / yedes ein quent. vnd alles ynn 
das ſecklin gethan o am balfe org lch Saphir Ca 
A | pan paſiern ſteyn 


pafiern ſteyn ⸗Schmaragden / Einhorn⸗Rorallen Jacyncten ſtein 
mous ein yetʒlicher zum beſten haben kan / mag man auch an dem 
halſe tragen. | 
Wer aber ein beffers haben wil / der findet es ynn obbemelter 
Apoteken von myr geordent. | — Mi 
Item nemet ein kandel febr gutten weyn eſſig / miſcht darvn⸗ 
ter zwey lot Tyriack / ein lot geſtoſſen Zzytwer / ein halbe lot Entzi⸗ 
en geſtoſſen / vnd ein quenten Angelica / thut es alles ynn ein glas 
wol vermacht / damit ſol man allzeyt die hende waſchen eher man 
aus dem hawſe gehet / auch damit ynn die naſenloͤcher reyben / 
vnd den adem zu fich ziehen. | 
* Desgleychen einen ſchwam odder leynen tüchlein darynne 
netzen vnd ynn ein löcherich gedrehet buͤchslin thun / dasſelbe fte 
“ae bere ynn der hand tragen vnd daran riechen. Nan mag auch Bi 
bergeyl ynn einem huͤltzen apffel/ von buchsbawm gemacht / wie 
ein byſam apffel / bey fich tragen. Alfo mag man auch ym winter 
Krauſemintz / Meliſſen Rauten / Wermut / ynn der hand tragen / 
daran riechen / Im ſommer aber wenn es febr beys iſt fol man ne 
men den Eſſig alleyne / mit oder one den Tyriack odder den Eſſig / 
wie obgemelt / mit dem Tyriack / Ermetill ein loth / Citrinat ſcha⸗ 
len ein loth / odder Pomerantzen ſafft zwey loth allenchalben vas 
miſchet wie bas erſte / vnnd damit gethan / wie oben, Dieſe zeyth 
muͤgen auch getragen werden / Roſen Violen / Pomerantzen/ Lis 
monien / Citrinat apffel / Wer es aber vermag / vñ wil fiche koſten 
laffen der fordere nach der seye Dyſam apffel / wie fie durch mich 
ynn der Apoteken ein Dyſam apffel verordent. a 
Nnn der kranckheit mugen auch gebraucht werden Dyſam 
apffel/ſonderlich / derſelben yin Sómer zugebrauchẽ die krancken 
ſtets dar an riechen / Aber doch fol nicht vnderlaſſen werden dis 
hende mit dem Eſſige vnd andern zuſatz zu waſſchen / die der kran 
cken warten mugen auch ym munde tragen / zytwer / Entzien / An 
gelica / Diptam / vnd Alantwurtz ynn eſſig gebeyſt / aber die Tras | 
I 

《COS ynn monde nemen / werden ynn der fèl ben Apoteken verore 

wie man fol alte lentbranch Dievber — 


vierzehen oder xv. yar find / welche mit der Peſtilentz 
behafftet / vermittelſt Goͤtlicher huͤlffe geſund 
VÁ machen vnnd entledigen. | 
Vm Erſten ansuseygen wie man mag erkennen ob der měfch 
mit der peftilents — vnnd beladen fey / W ie wol die ſelben 
en zweyfelhafftig odder yrrig fein, wenn es koͤmet nicht allen 
b rweys. So diefe vergiffeung kleyn oder wenig / ift fie nicht 
alde kentlichen. Derhalben wil ich einen yetzlichen trewlich vnd 


freündlich vermanet vñ gewarnet haben / das ſich niemand ſelbſt 


Em leben vertiirese man darff nicht auff alle ʒzeychen / wie hernach 
olgen / achtung geben / ſondern wenn eins odder zwey verhanden 
ein / Es fey bey tag oder bey nacht / das er der ſicherheit volge thye 

ane ſewmen odder verziehen. : 
Wenn ein menſch die peftilents ankoͤmet fo geſchiet es gewiß 

ſchnelle mit froſt / ſchawern vnnd zittern / 36 zeyten ſchleffericht / 
ehetuhunge des betibes. vnd alle glieder find beſchweret wie fie 
utſchlagen weren / daneben ynn wendig vmb die bruſt vnnd hertz 
ein vnnatuͤrliche hitze befunden wird / das andtlitz ettlicher maffe 
verwandelt von geſund er geſtalt / Gros vnd ſchnellen Adem / der 

Buls ſchnell vnnd kleyn ynn der nacht groͤſſer denn am tage / hat 

auch groſſen durſt / die zunge iſt duͤrr vnd rauch / zu der gilbe vnnd 

ſchwartzem geneygt hat teyne luft zu effen, iſt febr made: leycht⸗ 
ich wil yhm ſchwindeln vnd amacht zu fallen / iſt ybm eng vmb 
as hertz / vnrwig vngedultig / etliche haben zu zeyten einen ſtin⸗ 
enden adem vnd ſtinckenden kalden ſchweys / zu zeyten thut yhn 
auch der magenmundt wehe / etzliche komen auch von ſinnen / vnd 
onnen gar nicht ſchlaffen / eins theyls ſchlaffen ane vnderlas / 
vnderweylen brechen fic boͤſe ſtinckende ding von ſich / vit haben 


ůlgenge mit mancherley farben / vnd febr vbel ſtinckende / wenn 


ey den ſelben iſt zu viel boͤſe materia verbanden, haben auch ſtuͤl 
Benge mit feyſtigkeit vndermenget act. die ſterben gewoͤnlichen / 

Wenn yhm apoſtema ſein auff gefaren ift ein gewis zeychen / vnd 

onderlich wenn die kranckheit am ſelben orth regirt / hat er fid 


mehr der Peſtilentz zu beſorgen denn anderer kranck heit. 


bij Item wenn 


Item / Wenn ein yunger menſch als ein Sangwineus der voll 


gebluͤttes ſtets am andlitz rode vi gutter farbe iſt / auch ſeyn harm 
rodt vnnd dicke iſt befunden / dem ſol man vn votzuͤglich ein ade! 
ſchlahen / vñ gantz wol laſſen gehen bey einem halben pfund ant 
forcht / weniger oder mehr / nach radt vnd erkentniß des Balbirers 
der damit geuͤbet. | 
Iſt einem aber nicht auffgefaren / der fol laffen die Median 
am rechten arme So yhm aber auffgefaren / ſol man alleweg auff 


der ſelben ſeyten / da das Apoſtema iſt / zur ader laffen / vnnd mith 


nichte dagegen vbder. | 
< Iftaberdas Apoſtema hindern ohren auffgefaren / am heübte 
oder halſe / ſol yhm die heuͤbt ader laſſen am arme / odder zwiſchen 
dem Dawmen vnd zeygefinger. | 
Wird aber ein Apoſtema auff den Schultern bey den gelen 
cken fol die Median auff der ſelben ſeyten gef chlagen werden / 
Wo es aber auff den Schultern vnd nicht bey den gelencken auff 
gefaren fol man koͤpffe fetzen auff dem rucken. | 
Würde aber ein Apoſtema vnder den armen / ſo fol man fi chla 
hen die Saluatella oder lung ader / zwiſchen dem kleynſten finger 
vnd dem andern / vnd ſie gantz wol laſſen gehen / wo der krancke 
die macht hette. | 
Von dem halfe bis zum Nabel es fèy hinden odder forne / ſo 
man laſſen die Leber ader / oder die M edian / auff der ſelben ſeyten / 
Wird es aber forne am Elbogen fo laſſet die Salvatella / odber | 
ſetzt koͤpffe. 


Wird aber cín Apoſtema yun den heydruͤſen / oder bas hinab / | 


vnn wendig des beynes fol man laffen die frawen ader / Aber wo 
die felbe nicht méchs funden oder troffen werden fol man die aden 
zwiſchẽ der groſſen vñ andern seben ſchlahen / vñ wol geen laſſen 
Jo aber ein apoſtema würde außwendigk am beyne, als auff 
der huͤffe oder anderß wo / dem fol man laſſen auß wendig am bey⸗ 
ne vnder dem knochen Moͤcht man aber die ſelbe ader nicht fina 


den fo mag die ader 310ifèben der kleynen sehen geſchlagen werden 


Wenn Apoſtema auffaren vom Nabel bis auff die fü ffer fie” 
werden wo fie wollen ynnwendig des beynes, ſol man die frawen 
aber ſchlahen. Saren fie aber auff auß wendig des beynes mag 

| | man die ader 

man die aber vyber dem knorren / odder auff der kleynen sche ſchla⸗ 


gen laſſen / vnd allewege laffen wol gehen. 
Menſchen vnder riiij vnnd xv. yaren / Schwangere frawen / 
vnd alte leuth vber lr. vnd Irr, yare / mit der peſtilentz begriffen / 
enen ſol man koͤpffe ſetzen auff der ſeyten / da das apoſtema ver⸗ 

anden / odder wo es einem wehe thut. 

Vnd als balde man dem krancken adern gelaſſen / ſol man yhn 
vn vorzůglich geben von dem latwergen ynn der Apoteken gezey⸗ 
ent mit dem F. zwey quent. auff ein mal / zu trieben / ynn ſeyner 
ecoction aus der Apoteken. Wo aber der krancke nicht vberige 
itze hette/ynn Baldrian waſſer / Wer aber groffe hitze vorhan 
en /yñ ſawerampffer waſſer / auff ein mal vier es leffel vol / welch 
es man wil / Aber welcher die decoction haben kan aus der Apote 
en / iſt das nůtzſte / Darnach wenn es zutrieben / mus mans yñ ein 
)eys waſſer halten / das es darynne wol warm wird / dem alten 


menſchen vber xv. yar auff ein mal geben / vnnd geroͤſtet brod mit 


“lig fur den munde halten / aber den mundt mit Eſſig oder weyn 
ausſpůlen / anff das der krancke den tranck bey fich behalten kan. 
Wo aber ein menſch von natur ſchwach vnnd nicht viel ge⸗ 
blites hette vergiftet wůrde / vi fein harm daneben bleych were / 
dem ſelben ſol man den obgemelten tranck fur dem ader laſſen ge⸗ 
en / Aber denen vnter po. paren gibt man den tranck die helfft / vñ 
einem kinde vnder vi. yaren den dritten teyl oder den vierden teyl. 

Wenn nun der krancke den tranck genomen hat / ſo lege man 
YOn ynn eyn bett/ gantz wol zugedeckt / das er wol ſchwitze drey 
oder vier ſtund / odder ſo lang er das mag leyden / vnnd mit nichte 
laffen laſſen / vnd offt den ſchweys mit warmen leynen tuͤchlin 

ab trucken. Wuͤrde er aber nicht balde ſchwitzen fo mach man 
drey zygelſteyn heys / vberwindet ſie mit reynen naſſen tuͤchern / vñ 
weyneſſig darauff gegoſſen / alſo das ſie einen rauch võ ſich geben 
der einen / dem krancken ynn das bett zun fuͤſſen / vnd auff yetzliche 
ſeyten einen legen / nicht ſehr hart an leyb / ſondern võ ferrens das 
der krancke nicht zu febr davon erhitzet werde / vnnd alleyne der 
dunſt an leyb kome dadurch er zu ſchwitzen gebracht wird / ſo bal 
de der ſchweys geſpuͤrt wird fol der ſteyn nicht gebraucht werden. 
Wo aber der krancke den tranck widder von ſich breche / ſol 

| C manybn 


man yhm bald den mund mit weyn waſchen / vnnd nach eins den 


tranch geben / wie vor / Breche er yhn aber / vnd zum dritten mal/ 


ol man yhm allewege den tranck widder geben / bis der bey yhm 
bleybe. Weñ nu der krãcke madt oder ſchwach wuͤrde ym ſchweys 
mag man yhm geben zur labung Manus chriſti / mit perlen odder 
Sandelholtz gemacht / das ift ynn kuͤchlein weyſe. Wolt aber der 
krancke etwas haben das yhme den mundt feuchter / Bo las man 
yhm aus der Apoteken holen Julep roſarũ / oder den Syrup von 
Citrinat ſchalen eingemachte Roſen / Veylen / Seeblumen / Bora! 
gen vnd Bugloſſen blumen / oder Granaten weyn / aber den ſafft 
von Sawerampffer krawt ce. Wenn ny der krancke nach dem 
tranche drey odder vier ſtunde nach ſeynem vermuͤgen geſchwitzt 


hat / ſo mag er auffſtehen / vñ darnach vber ein halbe ſtunde eſſen 
von geſtoſſen huͤnern ſuppen / mit effige ſewerlicht gemacht / vnd 
wenig Saffan gewuͤrtzſt / aber was dem krancken ſonſt geluͤſtet / 


—— — mn 
—— ii) 


das leychtlich zu dewen iſt / Es fein Eyer ynn einem ſawren ſuͤplin 
oder quere puttermilch ac. Wo er nicht effen wolt fol man yon 


darzu bereden / were er aber [O made oder vn vermuͤgende zu eſſen / 


fol man yhm geben kappaunen waſſer / da ynn der diftillacion gúl 
den gelegen haben / dann dem golde gehet damit nichts abe / Weñ 
man yhm auch ein hun wolt kochen / ſol man gold darzu legen. 
Der krancke fol auch mit nichte durft leyden / welcher groffe 
hitze hat ſol trincken Gerſten waſſer / Mandelmillich. Wo aber 
nicht hitʒe mag er wol ein trůnklein gutten weyſen weyn trincken 
mit waſſer gemiſcht / darynne gluͤend gold aufigelef cht / vermiſcht 
zu gleychem theyl / Wenn aber der weyn geringe wer / fo mag man 


das qlitend golde yin weyn auß leſchen / wo yhn auch gelüfter bier 


zu trincken / iſt yhm vnſchedlich. 
Dis Regiment mit effen vnd trincken fol man allezeyt bis zu 

ende der kranckheit gebrauchen / vnd wenn er auff die Ertzney fat 
ften mus / vnnd yhm der mundt duͤrre odder trucken wird / mag er 
gurgel weyn mit waſſer gemiſcht / Gerſten waſſer odder ſchlecht 
friſch brunnen waſſer dar vnter ein wenig Eſſiges / das es ſewer⸗ 
lich wird / vnd der mund ſtets feucht bleyben / vnd dermaſſen ſich 
ynn allen ſtuͤcken halte / wie oben ym ſchwitzen vermeldet iſt. 
Wer nicht kan Gold haben yn waſſer oder weyn avasylefch 

| | en / der neme 

der neme gluͤend eyſen oder ſtahel / vnnd leſche es yin waſſer aus / 
s! amít den weyn miſchen / vnd auch das effen mit de waſſer koche. 
j Dem krancken welchem zum erſten nicht iſt sur ader gelaſſen / 
vnd nach dem tranche geſchwitzet vii geeſſen wie obgeſchrieben / 
dem mag man ein halbe ſtunde nachm eſſen ein ader ſchlahen / als 
3 obberurt er bab apoſtemata oder nicht / darnach ynn funffodder 
ſechs ſtunden nicht ſchlaffen. | 
/ Welchem aber zum erſten zur aber gelaſſen / nach dem tranch 
feſch witzt hat / vnd darauff geeſſen / ſol auch vii funff odder feche 
ſtunde darnach nicht fi chlaffen / vnd doch das eſſen gleycherweys 
nach dem ſchwitzen gebrauchen / einer wie der andere. 
p Es fey auch ein menſch wafer Complexion er wolle / fo fol er 
nach eylff oder zwelff Runden wo er fo lange erſtlichen verbarret - 
de nicht zur adern laffen / denn es iſt yhm mehr ſchedlichen / aber 
3 | die andern Ertzney fol er nicht verlaſſen. | | 
4 Auch fol man frets den krancken mít einem ſchwam oder Ley? 
nen tuͤchlein genetzt yñ das waſſer aus der Apoteken genant puls 
waſſer / auff beyden ſeyten am ſchlaff / die ſtirn vnnd naſen loͤcher / 
vnd das gantze angeſicht beſtreychen Ond weñ er nicht ſchwitzt / 
ſol man yhn den puls an beyden armen / vnnd vnder den vchſeln 
offt damit reyben. Wer es aber nicht vermag / der neme ein wenig 
weyneſſig vnd Roſen waſſer gemiſcht mit geſtoſſen negelein / vnd 
Campffer gleych ſo viel. | 
Das bett nach dem ſchwitzen fol dem krancken verandert 
werden auch wo es muͤgelichen / yhn ynn ein ander gemach legen / 
wo aber nicht / ſol man ein gut gereuch machen mit den Trociſſen 
ertzlein / oder mit dem puluer obgemelt / ym Sômer bey den franz 
en meyen vnd andere wolriechende barom vnd reyſe yi ein waf 
er fetzen / vnnd zu vorn die wende ym gemach mit Rofen waſſer 
vnd Eſſige beſprengen. 

Item Wo der krancke nach dem erſten ſchwitzen an ſeynem 
beůbte groffe hitze vit wehtagen befinden würde, fol man fo kalt 
mit einem leynen tuͤchlein / wie volget / forne auff die ſtirn vnnd bey 
den ſchlaffen legen / Nemlich Roſen oͤel ein lot Roſen waſſer vier 

ot wein effig ein lot / wo er nicht wol ſchlaffen moͤcht / thut dazu 
weiſſen mahen geſtoſſen zwey lot / Roſen geſtoſſen ein lot ſo wird 
k | CH daraus ein 

wird daraus ein pflaſter / wo es nicht dicke wuͤrde / mͤgen yhr ger? 
ſten mehel vnder mengen. | | 
Wenn der krancke nu die fuͤnff oder ſechs ſtunden / wie oben 
bemelt gewachet hat / vnd wil fich darnach fi chlafen legen / ſo ſol 
man yhn des puluers geben gezeychent E ein quenten ynn vier lef⸗ 
fel vol ſawerampffer oder Ermetil waſſern sufamen gemiſcht / vñ 
warm auß trincken laſſen / darnach mus der krancke noch ein halb 
ſtunde wachen / ynn einem warmen bett ſchlafen vnnd ; ſchwitzen / 
Er fol aber zum ſchwitzen dis mals nicht faſt genoͤtigt werde, vis 
den ſchweys mit warmen tuͤchlein abtrucken / wie oben beruͤrt ift. 
Wo aber der krancke nicht ſchwitzen kuͤnde / vnnd groſſe hitze 
verhanden were / mag man balde das hertz waſſer / wie hernach 
folget / auflegen / Vnnd wenn er geſchwitzt vnd geſchlaffen bac/ 
vnd nach groſſe hitze verhanden / ſol man nemen ein roten ſchar⸗ 
lach / Cendel odder leyne tuͤchlein zwif ach ynn das waſſer netzen / 
aus der Apoteken zu holen / gezeychent hertz waſſer / auff ſeyn hertz 
oder lincke ſeyten lewelicht aufflegen / vnd wenn es trucken wird / 
widder ein netzen / vñ gebrauchen bis fo lange die hitze nachleſſet. 
So der krancke auff der rechten ſeyten vnder den ryben bey der 
leber groffe hitze bette / vnnd ym rucken bey den nieren fol er eines 
tages zwier / mich der roten ſalben gemacht ynn der Apoteken von 
Sandel bolts vnd Campffer te. wol geſchmiret werden. | 
Nach dem ader laffen des andern tages / weñ der krancke auff 
ſtehet / ſol man yhm geben von dem latwergen vom Eye gemacht 
ein halb quenten. Mat er aber nach hitze / ſo thut danu Campffer 
zwey gerſten koͤrner ſchwer / vnd zutreybets ynn vier leffel vol ſaw 
erampffer waſſer / vñ gar auff ein mal warm aus getruncken / vnd 
vier ſtunde darnach faſten / vermoͤchte er auch zu ſchwitzen / wer 
ſehr gut vnd nuͤtzlichen / Den ſelben tag auff den abend / wenn er 


ſich wil ſchlaffen legen / ſol er nemen von dem vorigen puluer / ge⸗ 
zeychent E ein quenten / ynn drey leffel vol weyns / wo nicht hitze 
iſt / So aber hitze verhanden were / mit Ermetil waſſer / gar auff 


ein mal warm genomen / wo er nach hitze hette / mag das hertz 
waſſer ynn der nacht / wie oben / gebraucht werden. 


Wo ynn obgenanter seyt der krancke von ſich ſelbſt nicht ſtuͤl 
hette / fol man yhm mit ſtuͤelzepfflein ſtuͤel machen / So es aber 


nicht wil 

nicht wil fort gehen / müſt man ein Criſtier machen vnnd gebrané 
chen / wie ich ynn gemelter Apoteken verordent habe. | 

Den dritten tag fol der Branche widder nemen von den latwer 
gen Fein quenten wie zuvor gethan / ſich ynn aller maß darnach 
richten / Auff denſelben abend mag er nemen ein halb moͤrſſel oder 
ein gantze / gezeychent D / mag darauff trincken einen trunck wein. 

| hab auch ynn der Apoteken laffen machen ein latwergen 
gez eychent / iſt lieblich vnd febr wol zu eſſen / der fòl er alle ſtun 
den ynn der kranck heit / wenn er fi onſt nicht ertʒney nympt / gebran 
chen / auff ein mal einer Caſtanien gros / vnnd mag wol darauff 
trincken / Wer aber diefe latwergen nicht mag nemẽ/der gebrauch 
der kůchlein / gezeychent J. ; 

Dyhette fich aber der France febr gebrochen / oder yhm der mat 
gen mundt ſonſt wehe thete / mag er gebrauchen das ſecklein ynn 
der Apoteken gemacht / gezeychent A / zu ſterckung des magens / 
man mus das ſecklein yñ einem becken vber ein kolhfewer halten / 
vnd mit halb weyn vnnd waſſer gemiſ⸗ cht / beſprengen / das es ein 
weynig feucht wird / vnd auff den magen mund oder hertze gruͤb⸗ 
lein legen / alſo heys es zu leyden iſt / wens kalt wird mach man es 
widder heys. j i 
Am vierden tag mag man den krancken purgiren mith dem 
trancke / gezeychent L / ſo viel als ynn der Apoteken verzeychent/ 
des morgens frije vmb vier vhr warm semen vnd darnach fuͤnff 
odder ſechs ſtunde faſten / ſol nicht darauff ſchlaffen / auch nicht 
ſchwitʒen mach an die luffe gehen / Vnd wenn man den Apoteker 
des Branchen alter vnd vermůden berichten wird / hat er von MYE 
bericht · wie er einem yetzlichen den tranck zurichten ſol. Wer yhn 
aber nicht nemen kan / der gebꝛauch der pillen / am erſten gezeychent 
mit dem duppel aa / ein quentlin oder vier ſcrupel auff ein mal. 

Den fünften tag wo es die nodt erfordert / mag er den Syrup 
trincken / morgens vnnd abendes / gezeychent M / vnnd den ſelben 
alſo ein tag odder vier nacheinander gebrauchen / des morgens 
warm vnd vier ſtunden darauff faſten , des abendes warm odder 
kalt / man mus aber nicht darauff trincken. 

Wenn der krancke dieſen tranck nu vier tage gebraucht hat⸗ 
mag er ſich darnach den fuͤnfften tag purgiren / mit dem trancke 

oben gez eychent Lober die pillen bey dem trancke obberůrt nemen / 
Wo es aber mit dem krancken weytter nodt hette / als ich nicht 
verhoffe / das er darnach hitze hette / mag er vermittelſt Goͤtlicher 
gnaden / den tranck gebꝛauchen / obgemeltem tranck gezeichnet MÉ — 
abendes vnd morgens / wie oben angezeyget / vnnd das latwergen 
gezeichent H/ alle ſtunden / vnd die kuͤchlein / das hertz waſſer / vnd 
welches von noͤten iſt zu brauchen. 


wenn ein menſch ein apoſtema hat 


nach dem ader laſſen vnnd trancke ſo ſol man dar⸗ 
auff ein pflaſter machen / wie hernach volget / 
| auff das es nicht ſelbſt vergehe odder 
© verſchwinde. 


Empt Tawbenmiſt reyn geleſen ʒwey lot / weyſen ſenff 

vnd des andern ſenffs vetslicbs ein halbs lot / Pertram 

Ermetill wurtzel / holunder wurtzel / von Yetzlichem an? 
dert halbs quenten / Bibergeyl ein halbs quenten / Dis alles kleyn 
geſtoſſen mit drey loten ſcharffem ſawerteyg / honig ſo viel als es 
zuſamen vermiſcht oder gemenget werden ynn einem moͤrſſer / dar 
nach da võ nemen ſo viel von noͤten zum pflaſter / warm gemacht 
vnd darauff gelegt / vnd ſo das pflaſter eine gutte zeyt darauff ge⸗ 
legen / ſol man es wider abnemen / vnd darauff einen kopff ſetzen / 
vnd laſt es a. bey vier finger breydt vom delencke vnnd 
zwir mit der flyten bawen laffen. ö 

Iſt aber das Apoſtema an einem andern orth / das es nicht 

ſchaden bringen kan / ßo iſts nicht von noͤten weyrter zu ziehen / 
alleyne mit der flyten bawen wie yeest gemeldet darnach vernewe 
man das pflaſter vnnd lege es widder darauff / man ſol auch das 
pflaſter des tages zwier vernewen vnnd aufflegen / vnnd ynn der 
nacht ein mal fo lange bis es das apoſtema zuſamen seubets vnd 
wo von noͤten / darnach mit einer flyter auff baren laffen / wer 
aber diß pflaſter nicht machen kan / der wird es finden ynn obbe⸗ 
melter Apoteken / gezeychent pflaſter / vnd der maſſen gebrauchen / 


wie beruͤrt. Wo aber 


Wo aber das apoſtema hart wuͤrde / vnd von něten zu weychen / 
wird man auch ein pflaſter ynn der Apoteken finden / gezeychent 

weych pflaſter / vnd daruͤber legen wie das andere. 
| Wuͤrde fich aber begeben das die apoſtema dem krancken gro 
ſe ſchmertzen zufügen. (o fòl man nemen Roſenoͤl / Kyertoͤdter víš 
ein wenig Saffran / durcheinander gemiſcht wie ein pflaſter / vnd 
warm darauff geleget / Wer aber weyter etwas von noͤten / mag 
man einen Barbirer zu radt nemen / vnd des gebrauchen. 

Welcher aber das obgemelt pflaſter nicht wolt auff das apo⸗ 
ſtema legen / der magk nemen nach dem koͤpff fetzen vnnd zwier 
hawen / einen lebendigen hanen oder tawbe / mitten von einander 
ſchneyden / vnnd alſo warm daruͤber halten odder legen / bey einer 
halben ſtunden darauf laſſen / vñ darnach bald ein andere nemen / 
odder berauffet den hanen odder tawbe alſo lebende an dem hin⸗ 
dern / vnnd haltet es auff das apoſtema / ſie ſterben bald nach der 
angezogen gifft. \ 

Wo auch yemandt ynn der kranckheit das geſcheffte erhitzet 
wuͤrde / der ſol mit einem tuͤchlein dieſes nachfolgende / alſo kalth 
daruͤmb ſchlahen / vnnd wenn es trucken wird, widder einnetz en / 
Nemlichen Rofen waſſer zween leffel / Weyn ein leffel / Rote ger 
ſtoſſene Rofen zween quenten zu famen gemenget. 


Der Allmechtige ewige Gott vnſers lebens allerhoͤchſter 
beſchůczer / rechter warhafftiger artzt vnd helffer / der 
woͤlle es alleseyt mit one ſchicken nach ſeynem 
Goͤtlichen willen / Vnd vns fur allen din 
gen gnediglichen verleyhen eine ſeli 
ge ſtunde vnd abſchiedt von 
diſer welt durch Jeſum 
Chriſtum ſeynen 
allerliebſten 
Sohn 
vnnſern Herrn 
vnd ſeligmacher. Amen. 


Gedruckt vnnd volendet yin ij tere 
Septembri / ym yar 1 S 31. 


— 


| 


— e” 


— 


— — 


a f 7 = 
4 é v y . 
P * * su 
$ N 
A j a 
+ 

; - l 
1 i - 

o 

o 
i u 
o | 
b 
s E 
> k á 

ts R * ` LA a 

Lg 

* n ji 

x E a i 
„ e ; 
Š : L 
” o a ` 
1 ` 
Li “* . 
* * . é 
A y i 4 . 
i 5 s } F. 


X * 
ť | - 
NO. 
I r > 
. E x N a P 
o vi sip q" A k 
W * 
r = 
N # Pi n : 
7 K. ° = a E l 
0 * di 1 y . 
1 n $ 4 ? 
* 4 — « 
3 É o ? 
5 ” ri 7 * j k 
m pà d - 
a : ; à Á 
l i - A 
v u 42 I è 
dia d i i 
by a v I E 
' * “p * 
i 5 2 k 
4 4 E 7 — 3 
LA i 
i E Q I o > w 
* * ho ` LI 
4 t ` 3 ` 
j > f > + 7 d w 
` a u s 
Ll 
i I . 
pa a 
k 4 : 
> + 
- 
ré R *r è ` 
i dis 9 m i 
x a 
= 
4 a 4 n 
> n * 7 
P > 
4 
J 
d P 
á 
s > a É 
2 Di i 
y 
1 
å 
4 u 
b à ' 
4 E 
q 
。 


"j 


W 
* 


d 
Di 
bř 
Mi 
"o 
4 
l 
í 
q 
q 
A 
` 
2 
+ 
L 
í 
NY 


* 
> p 
“nad 
ko 
ye 
5 
h ç 
5 
“ai 


